**Eric Ray Blum** (s. 13. kesäkuuta 1986 Pfaffnau, Sveitsi) on sveitsiläis-japanilainen jääkiekkopuolustaja. Elite Prospects -sivuston Rafik Solimanin mukaan Blum on hyökkäävä puolustaja, jonka vahvuuksiin kuuluu pelisilmä ja -näkemys, ruuhkapelaaminen, pelinavaaminen, laukaus, laitaväännöt, rauhallisuus sekä luistelu. Hänen heikkouksiinsa kuuluu pieni koko ja voiman puute.

Ura
---

### Seuraura

Blumin kasvattajaseura on Grasshopper Club. Hän debytoi seuran miesten joukkueessa 17-vuotiaana Sveitsin toiseksi korkeimmalla sarjatasolla National League B:ssa kaudella 2003–2004, jolloin Blumin tulokaskausi toi 39 runkosarja- ja kuudessa playoff-ottelussa tehot 1+3=4. Kolmen GCK:ssa vietetyn vuoden jälkeen hän siirtyi kaudeksi 2006–2007 sarjatasoa ylemmäs National League A -joukkue SCL Tigersiin, jossa tulokaskausi toi 41 runkosarja- ja yhdeksässä karsintasarjan ottelussa tehot 1+1=2.

Neljän Langnau-kauden jälkeen Blum siirtyi kaudeksi 2010–2011 Kloten Flyersiin. Kaudella 2011–2012 hän edusti joukkuetta myös Spengler Cupissa. Kaudella 2012–2013 Blum voitti Klotenin sisäisen tehotilaston lukemalla +16. Kaudella 2013–2014 hän jakoi tehoilla 6+15=21 NLA:n puolustajien pistepörssin kahdeksannen sijan kolmen muun pelaajan kanssa.

Kaudeksi 2014–2015 Blum siirtyi kolmivuotisella sopimuksella SC Bernin riveihin. Hän nousi joukkueen kapteeniksi. Blum sijoittui tehoilla 2+23=25 NLA:n puolustajien pistepörssissä kuudenneksi. Media valitsi hänet liigan tähdistökentälliseen. Blum voitti kauden aikana myös Sveitsin Cupin. Kaudella 2015–2016 hän jatkoi Bernin varakapteenina ja oli joukkueen tehokkain puolustaja tehoilla 4+24=28, joilla Blum sijoittui NLA:n puolustajien pistepörssissä viidenneksi. Hän voitti kauden päätteeksi Sveitsin-mestaruuden ja media valitsi Blumin liigan tähdistökentälliseen. Myös kauden 2016–2017 päätteeksi hän voitti Sveitsin-mestaruuden.

Blum nimettiin kaudeksi 2017–2018 taas Bernin kapteeniksi.

### Maajoukkueura

Blum edusti Sveitsiä Pyeongchangin olympiakisoissa 2018 sekä MM-kilpailuissa vuosina 2013, 2014, 2015 ja 2016, joista ensimmäinen turnaus päättyi hopeaan. Yhteensä hän on pelannut 90 A-maaottelua tehopistein 7+13=20.

Blum pelasi myös alle 20-vuotiaiden MM-kilpailuissa vuonna 2006 sekä alle 18-vuotiaiden I-divisioonan MM-kilpailuissa vuonna 2004, jolloin hän voitti A-lohkon kultaa ja oli nostamamassa Sveitsiä seuraavaksi vuodeksi A-sarjaan.

Muuta
-----

Blumin isä on sveitsiläinen ja äiti japanilainen.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2003–2004 | GCK Lions | NLB | 39 | 1 | 3 | 4 | 26 | 6 | 0 | 0 | 0 | 0 |  |  |  |  |  |  | U18d1 | 5 | 1 | 0 | 1 | 0 |
| 2004–2005 | GCK Lions | NLB | 31 | 2 | 6 | 8 | 6 | – | – | – | – | – |
| 2005–2006 | GCK Lions | NLB | 40 | 3 | 11 | 14 | 30 | 4 | 1 | 0 | 1 | 16 |  |  |  |  |  |  | JMM | 6 | 2 | 3 | 5 | 4 |
| 2006–2007 | SCL Tigers | NLA | 41 | 0 | 0 | 0 | 20 | – | – | – | – | – |
| 2007–2008 | SCL Tigers | NLA | 42 | 3 | 5 | 8 | 16 | – | – | – | – | – |
| 2008–2009 | SCL Tigers | NLA | 36 | 3 | 1 | 4 | 30 | – | – | – | – | – |
| 2009–2010 | SCL Tigers | NLA | 49 | 4 | 12 | 16 | 58 | – | – | – | – | – |
| 2010–2011 | Kloten Flyers | NLA | 48 | 5 | 15 | 20 | 18 | 18 | 0 | 2 | 2 | 12 |
| 2011–2012 | Kloten Flyers | NLA | 39 | 5 | 12 | 17 | 20 | 5 | 0 | 0 | 0 | 0 |
| 2012–2013 | Kloten Flyers | NLA | 45 | 5 | 11 | 16 | 22 | – | – | – | – | – |  |  |  |  |  |  | MM | 9 | 0 | 1 | 1 | 2 |
| 2013–2014 | Kloten Flyers | NLA | 46 | 6 | 15 | 21 | 32 | 15 | 3 | 3 | 6 | 12 |  |  |  |  |  |  | MM | 7 | 1 | 0 | 1 | 0 |
| 2014–2015 | SC Bern | NLA | 50 | 2 | 23 | 25 | 26 | 11 | 2 | 3 | 5 | 2 | Ykköstähdistö |  |  |  |  |  | MM | 8 | 0 | 2 | 2 | 2 |
| 2015–2016 | SC Bern | NLA | 35 | 4 | 24 | 28 | 12 | 10 | 2 | 1 | 3 | 18 | Twinskate | Ykköstähdistö |  |  |  |  | MM | 7 | 2 | 1 | 3 | 0 |
| 2016–2017 | SC Bern | NLA | 47 | 5 | 16 | 21 | 6 | 16 | 3 | 5 | 8 | 2 | Twinskate |
| 2017–2018 | SC Bern | NLA | 37 | 3 | 19 | 22 | 14 | 8 | 0 | 2 | 2 | 2 |  |  |  |  |  |  | OK | 4 | 0 | 0 | 0 | 0 |
| 2018–2019 | SC Bern | NLA | 48 | 6 | 12 | 18 | 22 | 18 | 1 | 6 | 7 | 2 |
| 2019–2020 | SC Bern | NLA | 45 | 0 | 11 | 11 | 8 | – | – | – | – | – |
| 2020–2021 | SC Bern | NLA | 19 | 2 | 10 | 12 | 10 | – | – | – | – | – |
| 2021–2022 | SC Bern | NLA | Loukkaantunut |  |  |  |  |  |  |  |  |  |
| 16 kautta | yhteensä | NLA | 627 | 53 | 186 | 239 | 314 | 101 | 11 | 22 | 33 | 50 |

Lähteet
-------

* Eric Blum The Internet Hockey Databasessa (englanniksi)
* Eric Blum *Elite Prospects*. Everysport Media Group AB.  (englanniksi)

### Viitteet

1. ↑  Eric Blum profile – Ериц Блум Профиль – Eurohockey.com (englanniksi)
2. 1 2 3 4 5 6 7  Eric Blum *Elite Prospects*. Everysport Media Group AB.  (englanniksi)
3. ↑  Eric-Ray Blum mit Dreijahresvertrag beim SC Bern *scb.ch*.  2.5.2014. SC BERN EISHOCKEY AG.  Arkistoitu 24.9.2015. Viitattu 10.6.2014. (saksaksi)